पाएं अपने शहर की ताज़ा ख़बरें और फ्री ई-पेपरडाउनलोड करें
टोंक के पोल्याड़ा गांव में गत दिनों फौजी द्वारा हत्या की नीयत से गला दबाने से घायल हुई पत्नी ने शनिवार को इलाज के दौरान कोटा अस्पताल में दम तोड़ दिया। इसके बाद आरोपी फौजी पति अस्पताल से पत्नी के उपचार के दस्तावेज लेकर हुआ फरार हो गया। उधर मृतका के पीहर पक्ष की ओर से आरोपित फौजी पति के खिलाफ हत्या का मामला दर्ज कराया है।
थाना प्रभारी नाहर सिंह मीणा ने बताया कि थाना क्षेत्र के टोडा का गोठड़ा ग्राम पंचायत के राजनगर गांव निवासी मृतक महिला के भाई राजू लाल मीणा पुत्र अंबा लाल मीणा ने मामला दर्ज कराया है कि उसकी बहन किस्मत मीणा का विवाह 28 अप्रैल 2018 को पोल्याडा निवासी रमेश मीणा पुत्र केशर लाल मीणा के साथ हुआ था। रमेश मीणा 11 ग्रिनेडियर जबलपुर में नियुक्त है। शादी के बाद से ही आरोपी पति आए दिन शराब के नशे में उसकी बहन के साथ मारपीट करता रहता थाा।
28 अप्रैल को उसके पति रमेश मीणा ने फरियादी बहन के साथ मारपीट कर हत्या करने की नीयत से उसका गला दबा दिया, लेकिन लोगों के आने से वह बच गई। उस बाद में घायल अवस्था में कोटा के एमबीएस अस्पताल में भर्ती कराया गया था। जहां शनिवार को उपचार के दौरान उसकी मौत हो गई।
इस मामले को लेकर मृतक महिला के भाई राजू मीणा ने पति रमेश मीणा सास कमला मीणा ननंद शिमला में शिमला मीणा के खिलाफ उसकी बहन के साथ आए दिन मारपीट कर गला दबाकर हत्या करने का मामला दर्ज कराया है।
पहली पत्नी को मारपीट कर भगा दिया थाा
मृतका का भाई राजू लाल ने बताया कि आरोपी रमेश मीणा की पहले भी शादी हो चुकी थी। उसकी पहली पत्नी को 5 साल पहले मारपीट कर घर से निकाल दिया था। मृतका के एक 1 वर्ष का बेटा भी है अब वह उसकी मां की हत्या के साथ ही मां की ममता से हमेशा के लिए दूर हो गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn